कोर्ट गए हवलदार की गाड़ी चोरी, चेक बुक समेत 9 केसों की फाइलें उड़ाईं
अदालतपरिसर के बाहर से शुक्रवार को क्रिसमस की छुट्टी और ज्यादा भीड़ नहीं होने के चलते चोर वहां तैनात सुरक्षा कर्मियों को धत्ता बता एक हवलदार की इंडिका कार चुरा ले गए। एएसआई बलबीर सिंह ने बताया कि थाना धर्मकोट में तैनात हवलदार गुरप्रीत सिंह ने पुलिस को दिए बयान में आरोप लगाया है कि वह अपनी इंडिका कार नंबर पीबी 30 4201 से शुक्रवार को मोगा के कोर्ट कांप्लेक्स में पहुंचा था।
वह कार अदालत परिसर के बाहर खड़ी करके जिला एवं सेशन जज की अदालत में मुकदमा नंबर 227 साल 2013 में हत्या के मामले में पेश हुआ था। उसने बताया कि अदालत की ओर से आरोपी को भगोड़ा करार देने से पहले इश्तेहार लगाने आरोपी के घर पर कोई नहीं मिलने संबंधी जानकारी देने के लिए वह शुक्रवार सुबह करीब 10.30 बजे कोर्ट रूम में पहुंचा था। जबकि दोपहर ढाई बजे जब वह कोर्ट रूम से बाहर निकला तो उसकी कार गायब थी। इस पर उसने वहां मौजूद लोगों से पूछताछ की, लेकिन कोई जानकारी नहीं मिल सकी।
इसके बाद उसने थाना सिटी वन में पहुंचकर मामले कह जानकारी दी। उसने बताया कि कार में उसकी एचडीएफसी बैंक की चेक बुक समेत कार में मौजूद सात विभिन्न मुकदमों से जुड़ी फाइलेंं मौजूद थी।
कार समेत चोरी हुई फाइलों में मुकदमा नंबर 228 जिसमें साल 2007 में घर में घुसकर चोरी का मामला दर्ज हुआ था। मुकदमा नंबर 173 जिसमें साल 2008 में चोरी के आरोप में केस दर्ज, मुकदमा नंबर 197 जिसमें साल 2008 चोरी के आरोप में केस दर्ज, जबकि चार फाइले अनट्रेस केसों की थी। इनमें मुकदमा नंबर 124 जिसमें साल 2011 हत्या का मामला दर्ज हुआ था। इसके अलावा मुकदमा नंबर 142 जिसमें साल 2008 में महिला से छेड़छाड़ मारपीट के आरोप में केस दर्ज, मुकदमा नंबर 107 जिसमें साल 2014 दुष्कर्म मामला, मुकदमा नंबर 152 जिसमें साल 2012 में मारपीट के आरोप में केस दर्ज, मुकदमा नंबर 120 जिसमें साल 2014 में मारपीट के आरोप में केस दर्ज, मुकदमा नंबर 89 जिसमें साल 2010 में मारपीट करने के आरोप में केस दर्ज हुआ था। पुलिस ने उसके बयान पर अज्ञात चोरों के खिलाफ केस दर्ज किया है। पुलिस का कहना है कि चोर 70 हजार की कीमत की गाड़ी चोरी करके ले गए हैं।
hin_Deva hin_Deva hin_Deva hin_Deva hin_Deva